
[bookmark: _GoBack]ANEXĂ 
Directive de negociere
1. Obiectivul negocierilor este încheierea unui acord de parteneriat în domeniul pescuitului sustenabil (APPS) și a unui protocol de punere în aplicare a acordului între Uniunea Europeană și Republica Gaboneză, în conformitate cu Regulamentul (UE) nr. 1380/2013 privind politica comună în domeniul pescuitului.
1. Acest APPS și protocolul său de punere în aplicare trebuie să definească cadrul general pentru activitățile de pescuit ale navelor UE în apele Gabonului și pentru cooperarea UE cu Gabonul în domeniul pescuitului.
Pentru a promova pescuitul sustenabil și responsabil, asigurând în același timp beneficii reciproce pentru UE și Gabon, obiectivele de negociere ale Comisiei trebuie să se bazeze pe:
1. stabilirea unui cadru stabil de cooperare bilaterală în domeniul pescuitului sustenabil;
1. asigurarea accesului la zona de pescuit a Gabonului și a autorizațiilor necesare pentru navele UE care pescuiesc în această zonă, permițând astfel, printre altele, dezvoltarea rețelei de acorduri de parteneriat în domeniul pescuitului sustenabil disponibile pentru operatorii din UE în Oceanul Atlantic;
[bookmark: _Hlk168417241][bookmark: _Hlk168417164]implementarea pe deplin a planurilor de gestionare relevante adoptate de organizațiile regionale de gestionare a pescuitului (ORGP) pe baza celor mai bune avize științifice disponibile, pentru a asigura sustenabilitatea activităților de pescuit din punctul de vedere al mediului și pentru a promova guvernanța oceanelor la nivel internațional. Activitățile de pescuit ale navelor Uniunii trebuie să vizeze exclusiv surplusul de resurse disponibil, ținându-se cont de capacitatea de pescuit a flotei locale și acordându-se o atenție specială puternicului caracter migrator al stocurilor în cauză. În acest caz, pentru speciile mari migratoare, surplusul disponibil în apele Gabonului din speciile care fac obiectul acordului de parteneriat în domeniul pescuitului este definit prin măsurile de conservare și gestionare pentru speciile mari migratoare din Oceanul Atlantic adoptate de Comisia Internațională pentru Conservarea Tonului din Oceanul Atlantic (ICCAT). Pentru speciile de crustacee de adâncime, ar putea fi identificat un surplus de resurse disponibile ținându-se seama de cele mai bune avize științifice disponibile și de informațiile relevante; 
depunerea de eforturi pentru a obține o cotă adecvată din resursele piscicole, care să corespundă intereselor flotei UE; 
depunerea de eforturi pentru a obține impunerea acelorași condiții tehnice tuturor flotelor străine în zona de pescuit a Gabonului, prin includerea unei clauze privind nediscriminarea între flote și transparența în ceea ce privește activitățile de pescuit autorizate în Gabon;
asigurarea faptului că accesul la zona de pescuit se bazează pe activitatea anterioară și pe activitatea viitoare preconizată a flotei UE în regiune, ținând seama de cele mai actualizate și mai bune evaluări științifice disponibile și luând în considerare interesele regiunilor ultraperiferice ale Uniunii;
stabilirea unui dialog în vederea consolidării politicii sectoriale, pentru a încuraja punerea în aplicare a unei politici responsabile în domeniul pescuitului, corespunzătoare obiectivelor de dezvoltare ale Gabonului, în special în ceea ce privește guvernanța în domeniul pescuitului, combaterea pescuitului ilegal, nedeclarat și nereglementat, controlul, monitorizarea și supravegherea activităților de pescuit și furnizarea de avize științifice, drepturile sociale ale pescarilor și, pe de altă parte, promovarea activității economice;
includerea unei clauze privind consecințele încălcării drepturilor omului (inclusiv drepturile lucrătorilor) și a principiilor democratice;
asigurarea faptului că protocolul va contribui la promovarea creșterii economice durabile și a muncii decente legate de activitățile de pescuit, ținând seama de convențiile relevante ale Organizației Internaționale a Muncii (OIM). 
Protocolul ar trebui să definească îndeosebi:
posibilitățile de pescuit care urmează să fie acordate navelor UE;
compensația financiară și condițiile pentru plata acesteia, 
mecanismele de implementare a sprijinului sectorial.

